kardosdrur/scandi-wiki huggingface dataset:
Bayern (stammehertugdømme)

Stammehertugdømmet Bayern (eller Stammehertugdømmet Baiern) opstod omkring 550 og det holdt op med at eksistere i 1180. Man skelner mellem det ældre og det yngre stammehertugdømme.

Ældre baierske stammehertugdømme 
Hertugerne tilhørte slægten Agilolfinger. Den første kendte hertug Garibald 1. fik hertugtitlen i 548, men tiltrådte sandsynligvis først regeringen i 555.

Det ældre stammehertugdømme holder op med at eksistere i 788. Fra dette år styrer kong Karl den Stores embedsmænd Baiern. Samme år får Karl den Store Tassilo 3. fradømt stillingen som hertug. I 794 giver Tassilo 3. afkald på sin arveret til Baiern.

Yngre baierske stammehertugdømme 
Fra 825 kalder Ludvig den Tyske sig konge af Baiern.

I den følgende tid blev de bairske hertugers magtområde udvidet mod øst, sydøst og syd, så nutidens Østrig, dele af Slovenien og dele af Nordøst-Italien kom under baiersk kontrol.

I 1180 mistede hertug Henrik Løve sine len, og Stammehertugdømmet Baiern eksisterede ikke mere.

Se også 
 Bayerns historie

Stammehertugdømme
Tysklands historie
Tidligere tyske stater
Ludvig den Tyske

Ludvig den Tyske () (804 – 28. august 876 i Frankfurt am Main) var den første konge af Det Østfrankiske Rige, en forgænger for nutidens Tyskland, fra 843 til 876. Fra 870 var han også konge i Lothringen.

Ludvig den Tyske anses for at være det tyske riges grundlægger. Navnet Tyskland blev dog almindeligt først over 100 år efter hans død, og Ludvig fik først tilnavnet den Tyske mange år efter, at han var død. Han regnes for at have været en stærk hersker, støttet af kirken.

Biografi 

Ludvig var tredje søn af Ludvig den Fromme og dennes første gemalinde Irmingard af Hespengau. I 817 blev han underkonge i Bayern og de østlige områder, men blev vred, da hans områder blev reducerede ved delingene i 829, 832 og 839. Efter faderens død i 840 allierede han sig med sin bror Karl den Skaldede mod storebroderen Lothar 1. I Slaget ved Fontenay i 841 slog de Lothar. Det tvang ham til at gå med til en deling af riget, og efter vanskelige forhandlinger blev delingen beseglet med Traktaten i Verdun i 843. Ved forliget fik Ludvig landet på højre side af Rhinen, med undtagelse af Frisland. På venstre bred fik han de tre bispedømmer Mainz, Worms og Speyer.

Efter Lothar 2. af Lothringen's død overtog han 22. januar 870 den østlige del af Lothringen ved delingsoverenskomsten i Meerssen. Ved samme lejlighed fik han tilkendt Köln og Trier.

Han og hans gemalinde Hemma efterlod sig tre sønner og tre døtre. Af de tre sønner lod han i 865 Karloman overtage styret over Bayern, mens Karl den Tykke og Ludvig den Unge fik Franken og Sachsen.

Ludvig den Tyske døde i 876 og blev bisat i klosteret Lorisch.

Eksterne links 

Frankiske konger
Konger af Bayern
Karolingerne
Los Angeles Clippers

Los Angeles Clippers er et amerikansk basketballhold fra Los Angeles i Californien, der spiller i NBA-ligaen. Holdet blev stiftet i 1970 som Buffalo Braves, og har desuden også en periode spillet i San Diego under navnet San Diego Clippers.

Holdet har endnu aldrig vundet et NBA-mesterskab, og har i mange år stået i skyggen af det mere succesfulde Los Angeles-hold, Los Angeles Lakers.

Tidligere navne 
 Buffalo Braves (1970-1978)
 San Diego Clippers (1978-1984)

Kendte spillere 
  Blake Griffin
  Chris Paul
  Dominique Wilkins
  Glen Rice
  Michael Olowokandi
  Paul George
  Kawhi Leonard

Eksterne henvisninger 

 Klubbens hjemmeside

Hold i NBA
Clippers
Etableret i 1970
Denver Nuggets

Denver Nuggets er et amerikansk basketballhold fra Denver i Colorado, der spiller i NBA-ligaen. Holdet blev stiftet i 1967 som Denver Rockets, men skiftede til sit nuværende navn i 1974. Holdet vandt sit første NBA-mesterskab i juni 2023.

Tidligere navne 
 Denver Rockets (1967-1974)

Nuværende profiler 
  Nenê
  Raymond Felton
  Danilo Gallinari
  Dan Issel
  Nikola Jokić
  J. R. Smith

Eksterne henvisninger 

 Klubbens hjemmeside 

Hold i NBA
Sport i Colorado
Etableret i 1967
Nuggets
Karloman af Bayern

Karloman (tysk: Karlmann) (830-880) var den ældste søn af Ludvig den Tyske. 

Karloman var hertug (medkonge) i Bayern i 865-880 og konge af Italien 877-879.

Litteratur 
 Carl Rodenberg, Pippin, Karlmann und Papst Stephan II., Kraus Reprint, 1965. (Historische Studien, 152).

Frankiske konger
Karolingerne
Malmø Kunstmuseum

Malmø Kunstmuseum (svensk: Malmö Konstmuseum) er et kommunalt kunstmuseum, beliggende i en del af renæssanceslottet Malmøhus i Malmø i Skåne. Det blev grundlagt i 1848 som en del af Malmø Museum. Den nuværende bygning er fra 1937.

Museet har en af de største svenske samlinger af nordisk kunst fra 1900-tallet med specialsamlinger af bl.a. Carl Fredrik Hill, Barbro Bäckström, Carl Fredrik Reuterswärd, Max Walter Svanberg, Torsten Andersson og Gunnar Norrman. Der findes også en unik samling af russisk kunst fra århundredskiftet (i Baltiska utställningen) og Sveriges største samling af nordisk samtidskunst. Derudover findes en stor samling kunsthåndværk, først og fremmest fra den sydlige del af Sverige. Skånsk malerkunst findes rigt repræsenteret, suppleret af svensk kunst fra århundredskiftet (omkring 1900).

Grundstammen af museets samlinger udgøres af en donation af Herman Gotthardt på 700 kunstværker af nordisk samtidskunst, erhvervet mellem 1914 og 1943. I donationen indgår billedkunst af bl.a. Isaac Grünewald, Sigrid Hjertén, Hilding Linnquist, Nils Nilsson, Vera Nilsson, J.F. Willumsen, Oluf Høst, Vilhelm Lundstrøm, Per Krogh, Henrik Sørensen og Tyko Sallinen.

Museets omfattende Carl Fredrik Hill-samling indeholder mere end 2600 tegninger og 25 malerier. Carl Fredrik Hill (1849-1911) anses for at være en af Sveriges bedste landskabsmalere, men det er først og fremmest hans tegninger og skitser fra perioden 1883-1911, som har tiltrukket sig international opmærksomhed.

I Skovgaardsalen findes et af museets fornemste objekter, et orgel fra slutningen af 1400-tallet, som oprindeligt hidrører fra Malmøs ældste kirke, Sankt Petri Kirke.

Referencer 

Kunstmuseer i Sverige
Kunstmuseum
Museer etableret i 1841
Privatisering

Privatisering indebærer overførsel af vare- og tjenesteproduktion fra den offentlige sektor til en privatejet virksomhed. Det modsatte er således nationalisering, hvor staten overtager hidtil private aktiviteter. 

Begrebet blev lanceret af den østrigsk-amerikanske samfundsforsker Peter Drucker i 1950'erne. I sine management-bøger brugte han dog ordet re-privatisering, idet han påpegede, at privat tjenesteproduktion havde været det mest almindelige, og at iveren efter offentligt ejerskab havde været en parentes i historien i midten af 1900-tallet. Drucker begrundede behovet for privatisering med, at det private erhvervsliv var mere effektivt end den offentlige sektor i snart sagt alle former for produktion. Det argument har siden været flittigt brugt.

I sin mest vidtgående form indebærer privatiseringen et salg af en offentlig ejet virksomhed til private. En mindre vidtgående model er, at produktionen af en vare eller tjenesteydelse udlægges til private via udlicitering. Ved udlicitering beholder det offentlige retten til at fastlægge kravene til produktionen, ligesom det offentlige evt. finansierer produktionen.

Privatiseringer og diskussionerne herom har særligt fundet sted siden slutningen af 1970'erne, hvor en række vestlige lande har privatiseret sine statslige virksomheder indenfor bl.a. telefoni, jernbanedrift, anden kollektiv trafik samt forsyning af elektricitet, vand og varme. Efter Østblokkens sammenbrud har privatiseringer også spillet en væsentlig rolle i landenes økonomiske reformer.

Argumentet for privatisering har primært været, at den private ejendomsret vil medføre øget effektivitet og dermed besparelser for den offentlige sektor. Den øgede effektivitet fordrer dog, at det pågældende område er konkurrenceudsat og at der således ikke er tale om et monopol.

Blandt danske virksomheder, der er blevet privatiseret, er GiroBank, Københavns Lufthavne A/S, Datacentralen (det senere CSC) og det daværende Tele Danmark (nu TDC). Sidstnævnte indbragte ved salget af statens aktier den danske stat 31 mia. kr. DONG Energy og TV 2 har været planlagt privatiseret i mange år.

Eksterne henvisninger 
 Opslag om privatisering på Leksikon.org
Privatization in Denmark, 1980-2002 Henrik Christoffersen og Martin Paldam, 2006

Makroøkonomi
JBL

JBL er en højttalerfabrikant stiftet af James B. Lansing, der for det meste
benyttes af professionelle i lydstudier, og har  gennem tiden stået for de bedste professionelle højttalere. 

JBL 4310/4311/4312 er arvtager til den 10 år gamle model L100 Century som opstod omkring 1969. Ifølge HI & Elektronik august 1984 ligger Tannoy SRM-10B og JBL 4312 som
de mest benyttede professionelle højttalere i lydstudierne.

JBL L100 Century blev den private udgave af JBL 4310, der var meget dyr. JBL 4310 blev industristandard i slutningen af 1960erne til ind i 1980erne. 
JBL L100 højttaleren havde en skumfront, der kunne leveres i 3 forskellige farver (Ultra Blue, Chocolate Brown og Burnt Orange).
Skumfromnten havde den ulempe, at efter 20-30 år blev den svampet.

Eksterne henvisninger 
Lansing heritage, JBL L100

Referencer 

Lydteknologi
Elektronikvirksomheder fra USA
Højtalere
Sankt Petri Kirke (flertydig)

Sankt Petri Kirke refererer til flere kirker:
 Sankt Petri Kirke (København) – er en tysksproget kirke i den centrale del af København.
 Sankt Petri Kirke (Malmø) – er Malmøs største og ældste kirke grundlagt 1319.
 Slesvig Domkirke (Sankt Petri Kirke) - er Slesvig bys største kirke fra omtrent 1030.
Christian Feddersen

Christian Feddersen (16. juli 1786 i Vester Snattebøl – 12. januar 1874 i Frederiksstad) var uddanet teolog og ansat som præst i de sydslesvigske byer Fartoft, Nibøl og senere i Nørre Haksted. 
 
Han spillede en afgørende rolle i den nordfrisiske bevægelse i 1900-tallet. Han havde læst både Herder og Grundtvig og udgav i 1845 skriftet Fem ord til nordfriserne. Heri talte han for et samlet nordfrisisk samfund, der skulle fastholde sin egen kultur og sit eget sprog på lige fod med danskerne og tyskerne i Sønderjylland. Hans opfordring var Hold ikke op med at være frisere!. Men hans vision om nordfriserne som en selvstændig folkegruppe blev ikke hørt.

Se også 
 Harro Harring

Eksterne henvisninger 
 Virtuelt Museum: Christian Feddersen: Fem ord til Nordfriserne

Nordfrisere
Personer fra Nordfrisland
Christian
Danskere i 1800-tallet
Præster fra Danmark
Glasgow Coma Scale

Glasgow Coma Scale, også kaldet Glasgow Coma Score eller blot GCS bruges af læger, sygeplejersker og ambulancepersonale til at bedømme en persons bevidsthedstilstand. Personen scores på 3 forskellige områder med points fra 1 til 4, 5 eller 6; Pointene fra de 3 områder lægges sammen. Patienten kan således maksimalt score 15 og minimum 3 point. Hvis en person scorer 15 points, er han orienteret i tid, sted og personlige data. Altså en klar og vågen person. Hvis patienten derimod scorer 3 points er denne dybt bevidstløs, altså i koma. Hvis en traumepatient scorer 8 eller derunder, eller man skønner at patienten ikke kan beskytte sine luftveje, kan denne intuberes af en læge, da der vil være fare for personens vejrtrækning og liv.

Skalaens elementer for voksne

Diagnostik
Akutberedskab
David Læby

David Læby (født 1969 i Korsør) er en dansk forfatter.

Læby er bachelor i dansk og kønsforskning og debuterede som forfater i 1989. Han har tidligere modtaget Statens Kunstfonds 3-årige stipendium samt fondens arbejdslegat.

Bibliografi 
 Himmeltegneren (digte, 1989)
 Flyvende sommer (digte, 1990)
 Lyden af levende (digte, 1992)
 Havets kød (roman, 1994)
 I møde (digte, 1994)
 Nattens blæk (digte, 1996)
 Anton, skildpadden og hunden i trappen (børnebog, 1997)
 Tænk dig et cirkus, vi behøver lidt trøst (digte, 1998)
 Endeløs ø (roman, 1999)
 Fortæl det stumme – digte til et jeg (digte, 2001)
 Skyts (roman, 2005)
 Svans (roman, 2007)
 Badebroer og andre noveller (roman, 2008)

Digtere fra Danmark
Romanforfattere fra Danmark
Personer fra Korsør
Dansksprogede forfattere fra Danmark
Karl den Tykke

Karl den Tykke (, ), Karl 2. (som konge af Vestfranken), Karl 3. (som konge af Østfranken), (født cirka 839 i Neidingen, død 13. januar 888) var søn af Ludvig den Tyske og Emma af Bayern. 

Karl var hertug af Schwaben 876-887 og konge af Italien 879-887 (efter broderen Karlomans abdikation). Han var romersk kejser 881-888 og hertug af Bayern 882-887.

I begyndelsen af 880'erne blev han kaldt til Vestfranken for at være formynder for Karl den Enfoldige. Karl den Tykke misbrugte situationen til at sætte sig selv på Vestfrankens trone i 884-888. 

Bortset fra Burgund lykkedes det faktisk Karl kortvarigt at samle Karl den Stores rige igen, men han har ikke fået nogen stor plads i historien. Han har aldrig fået en plads i Vestfrankens officielle kongerække. Her er det Karl den Skaldede, der er Karl den anden, mens Karl den Enfoldige er Karl den tredje. 

 

Konger af Frankrig
Frankiske konger
Tysk-romerske kejsere
Karolingerne
Steen Dahlstrøm

Steen Ole Dahlstrøm (født 13. januar 1951 i Middelfart) er en dansk socialdemokratisk politiker, som fra 1986 til 2017 var borgmester i Middelfart Kommune.

Baggrund og karriere 
Dahlstrøm blev født på H. Banegaardsvej 10 i Middelfart, han blev døbt Steen Ole Jørgensen, senere fik han tilføjet Dahlstrøm i 1968 som mellemnavn, det blev dog til hans efternavn da han i 1982 fik fjernet Jørgensen. Han er søn af Paul Erik Dahlstrøm Jørgensen og hustru Bitten Vitta Andersen, forældrene var blevet viet i Middelfart i 1949.

Dahlstrøm er uddannet lærer fra Kolding Seminarium og blev valgt til kommunalbestyrelsen i den daværende Middelfart Kommune i 1982. Allerede i 1986 blev han borgmester. Under hans tid som borgmester blev Trekantområdet Danmark etableret – et samarbejdsorgan mellem kommunerne i Trekantsområdet. Steen Dahlstrøm fortsatte som borgmester, da den nuværende Middelfart Kommune blev dannet i 2007 gennem en sammenlægning mellem Middelfart, Nørre Aaby og Ejby Kommuner.

Han blev 14. januar 2011 Ridder af Dannebrog.

Den 1. september 2017 valgte Sten Dahlstrøm at stoppe på posten som borgmester efter 31 år. På dette tidspunkt var han Danmarks længst siddende borgmester. Han blev efterfulgt af partifællen Johannes Lundsfryd Jensen.

Referencer 

Lærere fra Danmark
Personer fra Middelfart
Riddere af Dannebrog
Borgmestre fra Socialdemokraterne
Tidligere borgmestre fra Danmark
Borgmestre i Middelfart
Lars Erik Hornemann

Lars Erik Hornemann (født 17. maj 1957) er en dansk politiker, der fra 2007 til 2009 og igen fra 2014 til 2017 var borgmester i Svendborg Kommune, valgt for Venstre.

Hornemann er uddannet landmand fra Dalum Landbrugsskole, landbrugstekniker fra Nordisk Landboskole og merkonom fra Tietgenskolen, Odense. Han har bl.a. arbejdet som miljøtekniker i Ringe Kommune, været direktør for Ullebølle, Korn og foderstofforretning på Ullebølle Mølle (1989-1992), men blev i 1992 selvstændig landmand, da han overtog driften af fødegården i Brænderup ved Gudbjerg.

I 1993 blev han formand for Svendborg og Omegns Landboforening, og besad posten frem til 2001. Fra 1997 var han tillige formand for De fynske Landboforeninger og dermed medlem af Landbrugsraadet. Han blev valgt til kommunalbestyrelsen i Gudme Kommune i 2001 for Venstre med 801 personlige stemmer og tiltrådte som borgmester 1. Januar 2002 efter Gudme Kommunes gamle venstreborgmester Erik Ullemose valgte at stoppe i politik.

Samtidig med nyvalget i kommunerne, amterne og folketinget tiltrådte en ny borgerlig regering 27. november 2001. 

I juni 2004 fik alle kommuner besked fra indenrigsminister Lars Løkke Rasmussen om at tage stilling til deres fremtid. 
Gudmeborgmesteren valgte med sit venstre flertal på 8 af 15 mandater at nedlægge Gudme Kommune frem for at sende spørgsmålet til afstemning blandt borgerne og eller søge muligheden om samarbejde med andre større kommuner, som kommunalreformen gav mulighed for (kattelemsløsningen).

Ved kommunevalget i november 2005 blev Hornemann valgt som formand for sammenlægningsudvalget, som bestod et år, til Ny Svendborg kommune blev dannet 1. januar 2007.

Lars Erik Hornemann var borgmester i Gudme Kommune under hele reformen og ved valget til den nye storkommune, fil han 7961 personlige stemmer og brød med årtiers socialdemokratisk styre i den sydfynske hovedstad.

Kommunesammenlægningen af Svendborg kommune, Egebjerg Kommune og Gudme Kommune betød, at mere end 50 års socialdemokratisk styre på Sydfyn fik en ende, da Venstre fik flertal og borgmesterposten i 3 år.

I dag er han bosiddende i Troense.

Eksterne henvisninger 
 Byrådet på Svendborg kommunes website

Borgmestre fra Venstre
Medlemmer af Svendborg Byråd
Tidligere borgmestre fra Danmark
Jørgen Otto Jørgensen

Jørgen Otto Jørgensen (født 21. december 1950 i Marstal) var den første borgmester fra 1. januar 2006 indtil 1. januar 2010 i Ærø Kommune og igen fra 1. januar 2014 til 2017, valgt for Socialdemokraterne.

Jørgensen er student fra Svendborg Gymnasium og blev uddannet lærer fra Skårup Seminarium i 1976. Derefter blev han ansat ved Hømarkskolen i Svendborg. I 1978 flyttede han tilbage til Ærø, hvor han blev ansat ved Ærøskøbing Skole. Han blev viceinspektør i 1986 og skoleinspektør i 1990. 

Han stillede op til kommunalvalget i Ærøskøbing Kommune første gang i 1998, blev indvalgt og blev tilmed valgt til borgmester. Ved det første valg til Ærø Kommunalbestyrelse, lykkedes det Jørgensen at blive den første borgmester i den nye kommune.

Kilder 

 

Borgmestre fra Socialdemokraterne
Personer fra Marstal
Tidligere borgmestre fra Danmark
Palle Hansborg-Sørensen

Palle Hansborg-Sørensen (født 15. oktober 1946) er en dansk politiker, der fra 2007 til 2009 var borgmester i Kerteminde Kommune, samt fra 1990 til 2006 borgmester i Munkebo Kommune, valgt for Socialdemokratiet.

Hansborg-Sørensen, der er uddannet lærer og tidligere har arbejdet som skoleinspektør, begyndte sin politiske karriere som medlem af Munkebo Kommunalbestyrelse i 1982 og var i to valgperioder formand for kommunens tekniske udvalg. I 1990 blev han borgmester og stod bl.a. i spidsen for en fornyelse af byens centrum med opførelse af et nyt kulturcenter og bibliotek. Hansborg-Sørensen har blandt mange tillidsposter været medlem af KL's social- og arbejdsmarkedsudvalg.

Ved det første valg til den nye store Kerteminde Kommune blev han dens første borgmester. Efter kommunalvalget 2009 fortsatte han i første omgang som borgmester, men blev senere kuppet af Sonja Rasmussen, der var valgt for Socialdemokraterne, men efterfølgende meldte sig ud og konstituerede sig med de borgerlige partier.

Borgmestre fra Socialdemokraterne
Borgmestre i Kerteminde
Tidligere borgmestre fra Danmark
Finn Brunse

Finn Brunse (født 2. maj 1950) er en dansk politiker, der fra 2007 til 2013 var borgmester i Assens Kommune, valgt for Socialdemokraterne.

Brunse er uddannet lærer fra Den Frie Lærerskole i Ollerup og har læst historie og samfundsfag på Syddansk Universitet. Efterfølgende arbejdede han som beskæftigelseskonsulent i Tommerup og Vissenbjerg og senere som uddannelseskonsulent hos AOF i Odense.

Han blev valgt til kommunalbestyrelsen i Tommerup Kommune i 1978 og blev kommunens borgmester i 1989. I en periode var han formand for Kommuneforeningen på Fyn. Han blev i 2005 valgt som den første borgmester i den nye store Assens Kommune (med virkning fra 2007) og genvalgt i 2009.

 

Borgmestre fra Socialdemokraterne
Lærere fra Danmark
Personer fra Fyn
Borgmestre i Assens
Tidligere borgmestre fra Danmark
August Tørsleff

August Valdemar Tørsleff (8. oktober 1884 i Flensborg – 23. juli 1968 i Kandestederne, Raabjerg) var en dansk maler.
Han beskæftigede sig fortrinsvist med portrætmaleriet, og han har i den forbindelse udført en del bestillingsopgaver til blandt andet kongefamilien, en del politikere og A.P. Møller.

Eksterne henvisninger 
 
 
 

Malere fra Danmark
Portrætmalere
Personer i Kraks Blå Bog (afdøde)
Personer i Dansk Biografisk Leksikon
Schlesisk (sprog)

Schlesisk (schlesisk: ślōnskŏ gŏdka, tjekkisk: slezský jazyk, polsk: język śląski) er et sprog talt af folk i Schlesien, der primært er beliggende i Polen . I 2011 var der ca. 509 000 personer med schlesisk som modersmål. Schlesisk ligner på mange områder polsk og bliver derfor af nogle sprogforskere karakteriseret som værende en polsk dialekt.

Alfabet 
Der eksisterer ikke noget officielt schlesisk alfabet, hvorfor schlesisk for det meste bliver skrevet med polske bogstaver. I 2010 blev der opfundet et alfabet til schlesisk-talende.

Kilder

Eksterne henvisninger 

Polsk sprog
Golden State Warriors

Golden State Warriors er et amerikansk basketballhold fra San Francisco i Californien, der spiller i NBA-ligaen. Holdet blev stiftet i 1946 som Philadelphia Warriors, men flyttede i 1962 til Californien og San Francisco. Her spillede holdet i 9 sæsoner som San Francisco Warriors inden klubben flyttede til nabobyen Oakland i 1971. Efter 47 sæsoner i Oakland flyttede klubben tilbage til San Francisco, og spillede sin første kamp i Chase center i sæsonen 2019-2020. Holdet har seks gange, i 1947, 1956, 1975, 2015, 2017 og 2018 vundet NBA-mesterskabet.

Tidligere navne 
 Philadelphia Warriors (1946-1962)
 San Francisco Warriors (1962-1971)

Titler 

NBA:
1947, 1956, 1975, 2015, 2017, 2018 og 2022

Kendte spillere 
  Wilt Chamberlain
  Nate Thurmond
  Rick Barry
  Tim Hardaway 
  Šarūnas Marčiulionis
  Mitch Richmond
  Chris Webber 
  Latrell Sprewell
  Stephen Curry
  Klay Thompson
  Draymond Green
  Kevin Durant

Eksterne henvisninger 
Klubbens hjemmeside

Hold i NBA
Etableret i 1946
Sport i San Francisco
Pippin af Italien

Pippin eller Pepin (født april 773, død 8. juli 810) var søn af Karl den Store og konge af Italien som sin fars medkonge fra 781 til 810.

Pippin var den anden søn af Karl den Store og hans daværende ægtefælle Hildegard. Oprindeligt hed han Karlmann (Karloman), men han fik navnet Pippin, da pave Hadrian 1. kronede ham til italiensk konge ved en ceremoni i Rom den 15. april 781.

Ved rigsdelingen i 806 fik han – udover Italien – også Bayern.

Hans søn Bernhard blev hans efterfølger som konge i Italien.

Frankiske konger
Karolingerne
Konger af Italien
Washington Wizards

Washington Wizards er et amerikansk basketballhold fra Washington D.C. i District of Columbia, der spiller i NBA-ligaen. Holdet blev stiftet i 1961 som Chicago Packers, og har siden spillet under mange forskellige navne i både Chicago, Baltimore og Washington. Holdet har en enkelt gang, i 1978 vundet NBA-mesterskabet. På daværende tidspunkt var holdet kendt som Washington Bullets, og besejrede i finalen Seattle SuperSonics.

Tidligere navne 
 Chicago Packers (1961-1962)
 Chicago Zephyrs (1962-1963)
 Baltimore Bullets (1963-1972)
 Capital Bullets (1972-1974)
 Washington Bullets (1974-1997)

Titler 

 NBA:
 1978

Kendte spillere 
  Michael Jordan
  Jerry Stackhouse
  Christian Laettner
  Moses Malone
 John Wall
 Bradley Beal

Eksterne henvisninger 

 Klubbens hjemmeside

Sport i Washington D.C.
Hold i NBA
Etableret i 1961